Diari Oficial de la Generalitat Valenciana


Sumari del DOGV 8834, del 15-06-2020 (2020/4355)

RESOLUCIÓ de 8 de juny de 2020, per la qual s'acorda sotmetre al tràmit d'informació pública el projecte de decret del Consell pel qual s'aprova el Reglament de planejament urbanístic de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4355


Data del document
:   08-06-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 8 de juny de 2020, per la qual s'acorda sotmetre al tràmit d'informació pública el projecte de decret del Consell pel qual s'aprova el Reglament de planejament urbanístic de la Comunitat Valenciana. [2020/4355]  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu en l'apartat segon la publicació del text de la norma, a fi d'informar la ciutadania i els col·lectius, de qualsevol índole, que representen els qui tenen drets o interessos legítims que pogueren veure's afectat per aquesta públicament, i donar-los audiència; hi són concordants els articles 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 25.3 del Decret 105/2017, del Consell, de desplegament de la Llei 2/2015.   
D'altra banda, els articles 43.1.c de la Llei 5/1983, de 30 de desembre, del Consell, i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en el mencionat article 133.   
En virtut d'això, es dicta la present resolució i se sotmet a informació pública i audiència el projecte de decret del Consell pel qual s'aprova el Reglament de planejament urbanístic de la Comunitat Valenciana.   
  
El termini per a formular al·legacions serà de quinze dies hàbils; el còmput s'inicia l'endemà de la publicació de la present resolució en el Diari Oficial de la Generalitat Valenciana. El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica:   
http://politicaterritorial.gva.es/es/audiencia-e-informacion-publica  
Les al·legacions, suggeriments, o observacions efectuats per les persones o entitats que es consideren interessades han de formular-se per mitjà d'un escrit dirigit a aquesta Direcció General d'Urbanisme, presentat per registre d'entrada de la Conselleria de Política Territorial, Obres Públiques i Mobilitat, sense perjudici del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: xnxzdbrzila@gwv.aj, indicant en l'assumpte: «Aportacions al projecte de Reglament de planejament».   
En tots dos casos s'hi farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'hi hauria d'especificar l'article i l'apartat del projecte a què es refereixen, la modificació que es proposa i les raons en què se sustenta. Es recomana, així mateix, acompanyar-hi una proposta de redacció alternativa.  
  
València, 8 de juny de 2020.- El director general d'Urbanisme: Vicente Joaquín García Nebot.